Vol: 5 Nomor 2, Tahun 2018 e-ISSN : 2599-2627

## MEDIA AUDIO-VISUAL SEMITA ANGGEN NINCAPANG KEWAGEDAN NYOLAHANG DRAMA BALI MODEREN RING SISIA KELAS VIII A SMP N 3 SINGARAJA
I Gede Ngurah Suwardhi Sesana 1 , I.B. Putra Manik Aryana 1 , I.B Made Ludy
Paryatna 2
Jurusan Pendidikan Bahasa Bali Universitas Pendidikan Ganesha Singaraja, Indonesia
E-mail : { ngurahsuwardhi@gmail.com , manik.aryana, idabagusludy@gmail.com}@undiksha.ac.id

## KUUB
Tetilikan puniki matetujon nelatarang  (1) sapunapi tata cara guru ngemargiang peplajahan nganggen media audio-visual semita anggen nincapang kewagedan nyolahang drama Bali moderen, (2) napike prasida  media audio-visual semita  anggen  nincapang  kewagedan  nyolahang drama  Bali  moderen  , lan  (3)  sapunapi  penampen  sisia  kelas  VIII  A  SMP  Negeri  3  sajeroning  ngemargiang  media audio- visual semita  anggen  nincapang  kewagedan  nyolahang drama  Bali  moderen.  Jejering  tetilik  inggih punika sisia kelas VIII A, nglantur penandang tetilik inggih punika peplajahan nganggen piranti audio- visual semita  lan  kewagedan  nyolahang  drama  Bali  moderen.  Kramaning  mupulang  data  inggih punika kramaning  seseleh, tes, lan angket/kuisioner .  Pikolih  sajeroning  tetilikan  puniki  inggih  punika (1)  tata  cara  guru  ngajahin  nganggen  media audio-visual semita  sampun  nganutin  parindikan pengajahan  manut  ring RPP sane  kakaryanin,  (2)  media audio-visual semita  prasida  nincapang kewagedan  sisia  nyolahang  drama  Bali  moderen,  nika  kacingakin  saking  panincapan ketuntasan klasikal ring  pailehan  I  inggih  punika  68,57%  dados  100%  ring  pailehan  II.  (3)  sisia  mapanampen becik indik media pengajahan audio-visual semita, nika kacingakin saking rerata penampen sisia ring pailehan  I  inggih  puika  45,06  nincap  ring  pailehan  II  dados  46,23.  Tetilikan  sane  kamargiang  puniki nganggen data deskriptif kualitatif lan deskriptif kuantitatif.
Kruna jejaton : media audio-visual , Semita, Drama Bali Moderen

## ABSTRAK
Penelitian ini bertujuan untuk menjelaskan (1) bagaimana teknik guru mengajar menggunakan media audio-visual semita untuk  meningkatkan  kemampuan  mendramatiskan  drama  Bali  moderen,  (2) apakah  media audio-visual semita bisa    meningkatkan  kemampuan  mendramatiskan  drama  Bali moderen,  (3)  bagaimana  pendapat  siswa  kelas  VIII  A  dalam  proses  pembelajaran  drama  Bali moderen  menggunakan  media audio-visual semita.  Subjek  penelitian  ini  adalah  siswa  kelas  VIII  A SMP N 3 Singaraja, dan objek penelitian ini adalah proses pembelajaran menggunakan media audio- visual semita  serta  kemampuan  siswa  mendramatiskan  drama  Bali  moderen.  Ada  tiga  tahap  yang dilakukan dalam metode pengumpulan data, antara lain metode observasi, tes dan angket/kuisioner. Hasil dalam penelitian ini menunjukkan bahwa: (1) teknik guru mengajar menggunakan media audio- visual  semita sudah  sesuai  dengan  rencana  pelaksanaan  pembelajaran  yang  sudah  dibuat sebelumnya.  (2) media audio-visual  semita dapat meningkatkan  kemampuan medramatiskan  drama Bali  moderen,  hal  ini  bisa  dilihat  dari  peningkatan  ketuntasan  klasikal  pada  siklus  I  yaitu  68,57% menjadi  100%  pada  siklus  II.  (3)  siswa  memberikan  respon  positif  terhadap  proses  pembelajaran menggunakan  media audio-visual  semita ,  hal  inii  terlihat  dari  peningkatan  skor  rerata  pada  siklus  I
yaitu  45,06  dan  46,23  pada  siklus  II.  Penelitian  yang  dilaksanakan  ini  menggunakan  metode pengumpulan data deskriptif kualitatif dan deskriptif kuantitatif.
Kata kunci : media audio-visual, semita (ekspresi), drama Bali moderen.

## ABSTRACT
This  study  was  aimed  at  describing  (1)  how  is  the  teaching  technique  in  using  audio-visual semita media  to  improve  the  ability  to  dramatize  Balinese  modern  drama,  (2)  whether  audio-visual  semita media is able to improve the ability to dramatize Balinese modern drama, and (3) what are students’ responses on the use of audio-visual semita media in Balinese modern drama learning process. The subjects of this study  were the students of VIII A class in SMP N 3  Singaraja and the objects of the study  were  the  learning  process  using  audio- visual  media  semita  as  well  as  the  students’  ability  in dramatizing    Balinese  modern  drama.  There  were  3  steps  done  in  collecting  the  data  intended, namely: observation method, test method, and questionnaire method. The result of this study showed that: (1) Teacher’s technique in using audio-visual semita media was in accordance with the previous lesson  plan  designed  before.  (2)  audio-  visual semita media  was  able  to  improve  the  ability  to dramatize Balinese modern drama, it can be seen from the improvement of classical exhaustiveness in  the  first  cycle  from  68.57%  into  100%  in  the  second  cycle.  (3)  The  students  showed  positive response  toward  the  learning  process  using  audio-  visual  semita  media,  it  was  seen  from  the improvement  of  mean  score  from  45.06  in  the  first  cycle  into  46.23  in  the  second  cycle.  This  study was designed in the form of descriptive qualitative study as well as descriptive quantitative.
Key words : Audio-visual media, semita, Balinese modern drama

## PURWAKA
Peplajahan  ring  kelas  prasida kabaos  mikolihang  asil  malajah  sane becik,    ri  kala  wenten  piranti  peplajahan sane prasida nyangkepin pamargin peplajahan  punika . Silih  sinunggil  piranti sane prasida nyangkepin pamargin palajahan ring  kelas  inggih  punika kawagedan guru  sajeroning    ngicenin peplajahan  sane  prasida  karesepang  olih para  sisia.  Kawagedan guru  punika mabuat pisan antuk nyangkepin pamargin palajahan , krana  yening  guru  nenten mrasidayang ngamargiang palajahan sane ngawinang para sisia meled sajeroning  nyarengin  pamargin  palajahan sane kamargiang,  dadosnyane para sisia nenten mrasidayang nguratiang lan ngaresepang
peplajahan sane kamargiang  ring  kelas.  Nika  mawinan guru mangda nganggen kramaning ( metode )  sane  patut  mangda  para  sisia prasida aktif lan kreatif ri kala nyarengin pamargin peplajahan . Akeh piranti peplajahan  sane  prasida  kaanggen  olih guru, mangda pamargin peplajahan punika prasida mamargi becik lan prasida nincapang  kayun  para  sisia  malajah  ring
kelas . Silih  sinunggil  piranti peplajahan sane  kaanggen  inggih  punika  media audio-visual .  Media audio-visual inggih punika  piranti  sane  madaging  suara  lan gegambaran,  minakadi rekaman  video, film,  slide  suara ,  miwah  sane  lianan (Arsyad,  2012:148).  Panilik  nganggen media audio-visual semita, mangda nincapang  kewagedan  nyolahang  drama Bali  moderen.  Media audio-visual semita punika becik pisan kaanggen ring peplajahan drama Bali moderen, santukan prasida  nincapang  imajinasi  lan  ngicen kaweruhan  ring  sisia  ngenenin  parindikan sane kapirengang lan kacingak ring video klip semita punika.
Video semita sane kaanggen inggih punika  drama  bawak  sane  mamurda “Terus Terang” olih SMP Negeri 1 Bangli, video klip lagu Bali sane mamurda “Jurus Andalan”  sane  katembangang  olih  Mang Nanik  lan  20  semita  ring  muan  manusa. Video punika kadadosang unteng pengajahan lan mangda sisia punika elah ngrereh  semita  ri  kala  nyolahang  silih sinunggil pragina. Palajahan drama mabasa  Bali  ring  sekolah  madue  pikenoh sane  ageng  pisan,  santukan  parasisia prasida malajahang raga indik
Vol: 5 Nomor 2, Tahun 2018 e-ISSN : 2599-2627
kawentenan basa Bali ring kauripannyane. Drama prasida kadadosang sesuluh santukan  drama  pinaka  gegambaran kauripan  dados  krama  Bali.  Sujatinnyane drama  punika  karya  sastra  sane  madue daya rangsang, cipta, rasa, lan karsa sane pinih mautama (Endraswara, 2012).
Drama embas saking pikayun ring kauripan manusa, punika mawinan drama nenten  lempas  saking  lelintihan  kauripan sarahina.  Manut  ring  kawentenannyane, drama    ngutamayang  bebaosan  ( dialog), punika  sane  minayang  drama  saking fiksi sane  tioasan. Dialog marupa  bebaosan pantaraning  pragina  majeng  ring  pragina sane  lianan.  Kawentenan  bebaosan    ring drama  banget  mapikenoh,  dadosnyane yening nenten madaging bebaosan, karya sastra  punika  nenten  prasida  kabaosang drama.  Ahmadi  (ring  Endraswara,  2012: 11) maosang manut ring etimologi , drama ma wit  saking  kruna  ‘drama’  basa Greek (Yunani Kuno) drau sane maartos masolah (action) utawi  maparilaksana sane  manut  ring  pakem  pragina  soang- soang. Lianan ring ngutamayang bebaosan,  drama  taler  madaging  wiraga, wirama,  lan  wirasa.  Wiraga  inggih  punika solah  utawi  parilaksana  sane  nginutin pakem  pragina  soang-soang  manut  ring lelintihan  drama.  Wirama  inggih  punika suara  utawi  bebaosan  sane  prasida kamedalang olih piranti suara  manut ring bebaosan  soang-soang  pragina.  Punika taler  wirasa  sapunapi  pangrasa  sane nginutin  pahan  drama  sekadi  bebaosan utawi monolog. Kewagedan sisia nyolahang  drama  mangda  mrasidayang nglangkungin Kriteria  Ketuntasan  Minimal ( KKM ) 76. Ring aab sekadi mangkin sane kasengguh  aab  kaliyuga,sastra  moderen sampun akeh kauningin, dadosnyane sisia nenten  urati  tekening  plajahan  basa  Bali. antuk  punika  sepatutnyane  guru  mangda madue  tata  cara  pengajahan  sane  anyar, sekadi media audio-visual puniki.
Bantang pikobet tetilik: (1)
Sapunapi  tatacara  ngemargiang  media audio-visual semita  anggen  nincapang kewagedan nyolahang drama Bali moderen  ring  sisia  kelas  VIII  A    SMP Negeri  3  Singaraja?  (2)  Napike  prasida media audio-visual semita anggen nincapang  kewagedan  nyolahang drama
Bali moderen ring sisia kelas VIII A  SMP
Negeri 3 Singaraja? (3) Sapunapi penampen sisia kelas VIII A SMP Negeri 3 sajeroning  ngemargiang  media audio-
visual semita anggen nincapang kewagedan nyolahang drama Bali moderen  ring  sisia  kelas  VIII  A    SMP
Negeri 3 Singaraja? Tetujon  tetilik  (1)  Sumangdane prasida nelatarang indik tatacara ngemargiang media audio-visual semita anggen  nincapang  kewagedan  nyolahang drama Bali moderen ring sisia kelas VIII A SMP Negeri 3 Singaraja. (1) Sumangdane prasida  nelatarang  indik  media audio- visual semita  prasida  anggen  nincapang kewagedan nyolahang drama Bali moderen  ring  sisia  kelas  VIII  A    SMP Negeri  3  Singaraja.  (3)  Sumangdane prasida  nelatarang  penampen  sisia  kelas VIII  A  SMP  Negeri  3  Singaraja  rikala ngemargiang  media audio-visual semita anggen  nincapang  kewagedan  nyolahang drama Bali moderen ring sisia kelas VIII A SMP Negeri 3 Singaraja.
Kawigunan  Pamucuk,  (1)  Tetilikan puniki  kaaptiang  sumangdane  ngicen kawigunan  sajeroning  ngalimbakang  teori ngawigunaang  media audio-visual ring palajahan, mangda tatujon malajah prasida  sayan  nincap.  (2)  Tetilikan  puniki kaaptiang mawiguna majeng ring panglimbak ilmu  pendidikan ,  cutetnyane ring palajahan basa Bali.
Kawigunan  panglimbak.  (1)  Majeng ring  sisia,  ring  tetilikan  puniki  para  sisia pacang  prasida  mikolihang pengalaman malajah  sane  mawiguna,  punika  taler kaweruhan sisia ring sajeroning nyolahang  drama  Bali modern nincap.  (2)
Majeng  ring  guru,  sajeroning  tetilikan puniki  kaaptiang  prasida  dados informasi sane  banget  mawiguna  majeng  ring  guru rikanjekan  ngalaksanayang  makudang- kudang utsaha anggen nincapang kaweruhan  nyolahang  utawi  nyolahang drama  sane  ngawigunaang media  audio- visual ,  cutetnyane  ring  palajahan  basa Bali.  (3)  Majeng  ring  sekolah,  tetilikan puniki  kaaptiang  prasida  ngicen  gatra sane mawiguna majeng manggala sekolah  anggen  ngambil kebijakan sane patut  ring  sajeroning  utsaha  ngicen tatacara palajahan sane patut ring
Vol: 5 Nomor 2, Tahun 2018 e-ISSN : 2599-2627
sekolah.  (4)  Majeng  ring  penyeleh  sane tiosan,  tetilikan  puniki  taler  kaaptiang mangda  mawiguna  majeng  ring  panilik sane  lianan,  kaanggen  dasar  ri  kala nglaksanayang  tetilikan  sane  manut  lan kaanggen  pratiwimba  sareng  tetilikan puniki  mangda  prasida  ngamedalang tetilikan sane tiosan.
Suharto  (ring  Endraswara:  2011) maosang,  semita ( ekspresi )  inggih  punika mimik  muka utawi kesan  wajah .    Semita masih  kabaos  nguncarang  pikayun  sane marupa  tatujon,  pikenoh  lan emosi sane kasemitaang  olih  pasikian  jadma.  Suroto (1989:  134)    maosang  drama  inggih punika makudang-kudang parindikan sane marupa konflik ring kauripan manusa sane madaging  lelintihan  satua  lan  prasida kasolahang ring ajeng pamiarsa.
Cutetnyane drama ngutamayang lelintihan satua  sane  kawangun  antuk dialog sane pacang  kasolahang.  Wenten  makudang- kudang  sarana  sane  ngwangun  drama minakadi:  unteng  lan  tetuek,  lelintihan, pawatekan,  bebaosan  ( dialog), genah  lan kasatuayang.  Suroto  (1989:76)  minayang drama dados kekalih inggih punika drama tradisional lan  drama  moderen.  Drama tradisional kabaos  drama  asli,  santukan drama  embas  lan  ngurip  ring  paguyuban krama Bali. Drama moderen inggih punika drama  sane  keni  uparengga teater  barat . Matiosan  sareng  drama tradisional sane sampun  wenten  ring  kauripan  parajana. Tata  wangun  drama  manut  Endraswara (2012:21) wenten babak, adegan, bebaosan, prolog lan epilog.
Nyolahang    drama  inggih  punika pidabdab sane nginutin wirama lan wiraga mangda  madue  wirasa  ring  sajeroning drama.  Wirasa sane becik pacang kapolihang  olih  sang  pragina  yening pragina punika sampun prasida mikayunin sapunapi parilaksanane sane patut nginutin naskah .  Wenten  makudang- kudang tatacara sane prasida kalaksanayang  rikala  malajah  tetikes inggih punika (1) nglatih angga, (2) nglatih suara,  (3)  nglatih observasi lan  pikenoh ( imajinasi ),  (4)  nglatih teknik ,  (5)  nglatih tetikes  ( akting )  lan  (6)  nglimbakang skill ring latihan. Ring sajeroning drama nenten wenten  tata  cara  nyolahang  drama  sane baku .  Pragina  kaaptiang  mangda  prasida
nemuang teknik sane  becik  sane  prasida nudut  kayun  sang  sane  miarsayang. Endraswara  (2012:  72)  maosang  wenten pitu  tata  cara  nyolahang  drama  sane kadadosang  dasar  anggen  ngawantu rikala  malajah  drama.  Makapitu  tata  cara punika minakadi (1) tata cara papeson, (2) tata  cara  ngicenin  daging,  (3)  tata  cara nglimbakang, (4) tata cara ngardi klimaks,
(5)  banban  alon  ( tempo) lan  irama,  (6) mirengang  lan  nampenin,  (7)  tata  cara mabebaosan.  Manut  Arsyad  (2010:  3) kruna  media wit  saking  basa latin “medius” sane maartos ‘tengah’, ‘perantara’, utawi ‘pengantar’ .  Manut Gerlach  lan  Ely  maosang  media  punika sampun  ngeninin  manusa, materi lan parisolah  sane  ngranayang  sisia  prasida ngamolihang aji pangweruhan. Ring sekolah  sane  dados  media minakadi  : guru, buku palajahan lan lingkungan utawi genah sisia ri kala nglaksanayang parikrama  sareng  sawitranyanne.  Munadi (2013:  98)  nyihnayang  wenten  4  soroh media  inggih  punika  (1)  media suara ( audio ) , (2)  media gegambaran  ( visual ) ,
(3)  media  suara-gegambaran (audio- visual ) lan  (4) multimedia. Media audio- visual pinaka pasikian saking media audio sareng media  visual .  Ring media puniki nenten wantah mirengang suara nganggen indera  pendengaran kemanten nanging,  ring  media  puniki  prasida kacingakin kawentenan gegambaran sane madaging ring media puniki. Sane ngaranjing  ring media  audio-visual inggih punika video,  televisi,  film lan komputer multimedia.

## KRAMANING TETILIK
Tetilik puniki ngangge tetilik deskriptif  kualitatif  lan  kuantitaif.  Tetilik deskriptif kualitatif nganggen lan ngandelang  data  sane masifat  non  verbal (tertulis)  lan  tetilikan  deskriptif  kuantitatif nganggen  data  sane  masifat  verbal (angka).  Ring  sajeroning  kramaning  tetilik manut Wendra (2014: 52) prasida kawedarang  indik,  1)  Palihan  Tetilik, palihan  tetilik  sane  kaanggen  ring  tetilik puniki  inggih  punika  penelitian  tindakan kelas  (PTK),  2)  Jejering  lan  Panandang
Vol: 5 Nomor 2, Tahun 2018 e-ISSN : 2599-2627
tetilik,  sane  dados  jejering  tetilik  inggih punika  sisia  kelas  VIII  A  SMP  Negeri  3 Singaraja lan sane dados panandang ring tetilikan  puniki  nyolahang  drama  Bali moderen  sane  ngawigunayang  media audio-visual  semita,  3)  pidabdab  tetilik ngeninin indik pailehan sane jagi klaksanayang  sajeroning  nglaksanayang tetilikanPTK,  4)  pangrencana  nginutin pidabdab  sane  pacang  kalaksanayang inggih  punika  (a)  Makarya  rencana pelaksanaan pembelajaran (RPP) nginutin palajahan  sane  pacang  kasobyahang sajeroning  asiki  patemon,  (b)  Nyiagayang media  audio-visualsane  marupa  video drama  Bali  moderen  anggen  nyobyahang palajahan,  (c)  Nyiagayang  naskah  drama Bali modern lan (d) Nyiagayang instrument  anggen  mupulang  data  sane kaperluang minakadi lembar observasi lan lembar tes anggen ngicen nilai parilaksana  ring  kelas  ngeninin  indik nyolahang  drama  Bali  moderen  ring sajeroning drama mabasa Bali, 5) paletan laksana  Ring  pailehan  I,  kalaksanayang kalih (2) patemon manut ring pangrencana sane  sampun  kakaryanang,  6)  Seseleh (observasi)/pemastika    kalaksanayang  ri kala nglaksanayang paplajahan.
Sumangdane  mikolihang  data  selantur ipun kalaksanayang panureksan (pengamatan) salami paplajahan kawentenang,  tatujonnyane  mangda  polih panampen  sisia  sajeroning  pangajahan punika. Pidabdab sane pacang kalaksanayang  sajeroning  seseleh  puniki sekadi  (a)  Nilikin  parikrama  (aktivitas) guru  ri  kala  nelatarang  paplajahan,  (b) Nilikin  parikrama  sisia  ri  kala  nyarengin paplajahan, (c) Nilikin tata cara pengajahan sane kalaksanayang olih guru ri kala ngamargiang pengajahan (d) Nilikin sisia  ri  kala  nglaksanayang  nyolahang drama  Bali  modern,  7)  Mulat  Wali,  Mulat wali utawi refleksi inggih punika ngelingang lan minehang mawali ngenenin  panglaksana  sane  pateh  sakadi sane sampun kacatat ritatkala ngalaksanayang  seseleh,  8)  Mupulang data,  Kramaning  kanggen  mupulang  data inggih  punika  kramaning  pratiaksa,  tes, miwah  angket;  9)  Piranti  Tetilik,  piranti sane  kaanggen  sajeroning  kramaning praktiaksa inggih punika lembar
praktiaksa, piranti sane kaanggen sajeroning  kramaning  tes  inggih  punika tes  lan  piranti  sane  kaanggen  sajeroning kramaning kuesioner/angket inggih punika pedoman kuesioner/angket. 10) Tata Cara Data  Tureksa  lan  Sepat  Sida.  Data tureksa  inggih  punika  pakaryan  ngatur, ngurutang,  lan  nyekaang,  ngicenin  tanda utawi  kode,  lan  ngategoriang  data.  Data pikolih plajahan prasida kapolihang saking tes  unjuk  kerja  pinaka  cihna  kewagedan sisia  nyolahang  drama  Bali  moderen. Wiadin  data  penampen  sisia  kapolihang saking kuisioner.

## PIKOLIH TETILIKAN
Ring pikolih puniki pacang katelatarang indik pikolih miwah tetepasan tetilikan,  sane  kakawitin  olih  panilik  ring kelas VIII A SMP Negeri 3 Singaraja. Ring pikolih tetilikan punika pacang kawedarang indik data-data saking pikolih pratiaksa, tes ,  miwah angket/kuisioner .
Yening  ring  tetepasan,  punika  pacang kawedarang  ngenenin  indik  pikolih  data utawi temuan  bermakna ring  tetilikan punika.  Data  sane  sampun  kapolihang punika  pacang  katureksaian,  kawedarang lan  katelatarang  nganggen  angka,  tabel miwah  lengkara-lengkara  sane  lengut turmaning prasida karesepang.
Ri kala nglaksanayang tetilikan puniki, panilik jagi nglaksanayang tetilikan tindakan  kelas .  Panilik  nglaksanayang pratiaksa  ring  kelas  VIII  A  SMP  Negeri  3 Singaraja,  ring  tetilikan  puniki  panilik dados guru pengajahan sane kadadosang panglaksana tindakan miwah guru nglaksanayang  sareng  sawitran  panilik nglaksanayang seseleh.
Patemon  Kapertama kalaksanayang ring  rahina  Sukra  tanggal  17  Maret  2017 galah  palajahan  ka  4-5  (15.25-16-10). Guru,  panilik    lan  penyeleh  ngranjing  ka kelas  VIII  A  SMP  N  3  Singaraja.  Ketua kelas ngenter sisia sane lianan ngaturang panganjali  umat  “Om  Swastyastu”.  Guru, panilik,  lan  penyeleh  raris    ngwales panganjali  punika.  Sadurung  ka materi peplajahan, sane kapertama guru nguningayang  kapining  para  sisia  kelas VIII  A  ngeninin  indik  rahinane  mangkin galah  peplajahan  jagi  kaicenin  olih
Vol: 5 Nomor 2, Tahun 2018 e-ISSN : 2599-2627
mahasisia sane jagi nglaksanayang tetilikan  ring  kelase  puniki.  Nglantur wusan  punika,  guru  nyukserahang  galah majeng  ring  panilik  antuk  nguningayang angga. Panilik lan penyeleh nguningayang angga  majeng  ring  para  sisia  raris mahbahang  napi  tetujon  ngranjing  ka kelas  majeng  ring  sisia.  Sampun  usan matur-atur  majeng  ring  para  sisia  raris samian  galah  peplajahan  kasuksrahang majeng  ring  guru  pengajian  ngraris, Panilik lan sawitran panilik ngrereh genah ring  ungkur  kelas. Selanturnyane,  guru macak sisia sadurung ngawitin peplajahan,  mangda  guru  uning  wastan para sisia miwah akeh sisia sane rauh ring rahina mangkin. Wusan macak sisia, guru nglanturang  antuk  mungkah  peplajahan antuk  mahbahang  cihna  sane  ngawinang labda  ( indikator) ,  tatujon  lan  parikrama palajahan sane jagi kalaksanayang.  Guru nguningayang indik peplajahan ring rahina mangkin  ngeninin  indik  drama  Bali moderen .
Ring  undagan  sane  kapertama puniki  guru  kirang  nyikakin  para  sisia sampun  sayaga  napike  durung  nyarengin pamargin  peplajahan  ring  rahina  mangkin ( apersepsi ). Sadurung ka undagan peplajahan  sane  kaping  kalih  inggih punika kegiatan  inti ,  guru  nguningayang majeng  ring  sisia  mangda  mirengang  lan nyatet  daging  sane  penting  sajeroning materi sane jagi kamargiang.
Pamargin  peplajahan  kalanturang ka  undagan  sane  kaping  kalih  inggih punika eksplorasi, elaborasi lan konfirmasi. Guru  ngawitin  nelatarang materi antuk ngicenin pitaken majeng ring sisia  ngeninin  indik  teges  drama.    Guru ngicenin  para  sisia  galah  nyawis  pitaken punika. Wusan punika guru nguningayang majeng  ring  sisia,  sira  sane  prasida nyawis  nglantur,  wenten  makudang  sisia sane  ngunggahang  tangan  lan  nawis pitaken  punika,  nanging  cawisan  saking para sisia durung prasida kabaos jangkep. Mangda  nenten  akeh  nelasang  galah, salanturnyane guru sane nelatarang ngeninin  indik  teges  drama,  para  sisia nguratiang  napi  sane  katelatarang  olih guru  lan  nyatet  napi  sane  penting  ring peplajahan punika.
Wusan  guru  nelatarang  teges drama,  nglantur  guru  nelatarang  indik sampunnapi  tata  cara  masemita  sane becik  ri kala  nyolahang  drama.  Para  sisia sampun  kacingak  nenten  urati  olih  guru. Naanin  pikobet  punika  guru  nguningang majeng  ring  sisia  mangda  urati  kapining pamargin  peplajahan  ne  mangkin. Wusan sisia  sampun  kacingak  urati  olih  guru, nglantur  guru  nglanturang  nelatarang ngeninin  indik  semita  sane  becik.  Ri sampune  puput  nelatarang  materi  sane kamargiang, guru nganggen media audio- visual semita  antuk  ngicenin  wewehan ring  materi  semita.  Ring  piranti audio- visual punika  ka tayangang sesolahan drama  bawak  sane  mamurda  “Terus Terang”  sane  kasolahang  olih  sisia  SMP N 1 Banggli. Nglantur guru mituduhin para sisia  miarsayang  lan  nyingakin  semita sane kamargiang olih soang-soang pragina. Wusan miarsayang drama bawak punika, guru ngicenin pitaken majeng ring sisia ngeninin indik semita sane kasolahang  olih  soang-soang  pragina napike  wenten  iwang  utawi  ten.  Nglantur wenten  makudang-kudang  sisia  sane ngunggahang tangan lan ngicenin penampen sane becik majeng ring semita sane  kasolahang  olih  pragina  ring  media audio-visual .    Para  sisia  kacingak  saat pisan  ngicenin  wewehan  lan  penampen ngeninin  indik  semita  sane  kasolahang punika.  Ring  parikrama  puniki,  pamargin peplajahan kamargiang selami 70 menit . Ring  panguntat  hasil  peplajahan, guru  nyutetang  daging  peplajahan sane sampun kamargiang. Sadurung muputang pamargin peplajahan, guru mituduhin sisia mangda ngawi sekaa akehnyane 4 sekaa. Wusan  sisia  ngawi  sekaa,  nglantur  guru ngicenin naskah drama  bawak  kapining soang-soang  sekaa  lan,  ring  awuku  sane jagi  rauh  jagi  kaicenin tes nyolahang drama manut naskah sane sampun kaicen majeng  ring  soang-soang  sekaa.  Wusan punika  pamargin  peplajahan  kapuputang antuk pama santih, sane kajudi olih ketua kelas.
Patemon sane kaping kalih kalaksanayang  ring  awuku  selanturnyane inggih punika ring rahina Sukra tanggal 24 Maret  2017  galah  palajahan  ka  4-5 (15.25-16-10). Guru, panilik  lan penyeleh
Vol: 5 Nomor 2, Tahun 2018 e-ISSN : 2599-2627
ngranjing  ka  kelas  VIII  A  SMP  N  3 Singaraja.  Ketua kelas ngenter  sisia sane lianan  ngaturang  panganjali  umat  “Om Swastyastu”.    Guru,  panilik,  lan  penyeleh raris    ngwales  panganjali  punika.  Wusan punika, panilik lan sawitran panilik ngrereh genah  ring  ungkur  kelas.  Wusan  punika guru  nguningang  majeng  ring  sisia,  ring patemon  kekalih  puniki  nenten  malih nglaksanayang peplajahan nanging nglaksanayang tes nyolahang  drama manut naskah sane  sampun  kaicen majeng ring soang-soang sekaa. Sadurung  ngawitin  tes  sane  kapertama guru  mituduhin  sisia  mangda  negang sareng sekaa nyane nglantur, sekaa sane durung  polih  giliran  nyingakin  sekaa  sane nyolahang drama ka arep kelas. Selanturnyane  guru  ngicenin nomor  dada mangda  guru  aluh  ngicenin  biji  majeng ring  soang-soang  sisia.  Wusan  punika guru mituduhin soang-soang sekaa nyolahang  drama  maut naskah drama sane  sampun  kaicen  majeng  ring  soang- soang  sekaa.  Ring  parikrama  tes  puniki, guru  dados  panureksa  lan  ngerereh genah  ring  ungkur  kelas  sareng  para penyeleh.  Samian  sekaa  meled  pisan miarsayang lan tertib ri kala silih sinunggil sekaa  nyolahang  drama  ka  arep  kelas. Tes kalaksanayang  kirang  langkung  60 menit . Wusan tes kalaksanayang,  guru mituduhin  sisia  mangda  ngrereh  genah soang-soang. Salanturnyane, guru ngicenin motivasi lan  wewehan  mangda nincapang  malih  kewagedan  sajeroning nyolahang  drama.  Salanturnyane  guru nakenin para sisia pikobet ( kesulitan ) napi sane  kapolihang  sajeroning  nyolahang drama. Pikobet sane kapolihang olih sisia inggih  punika ragu sajeroning  masemita lan  nu  lek-lekan  kapining  para  sawitra  ri kala  masamita  sane  patut.  Mirengang pikobet  punika  guru  ngicenin  penampen anggen natasin pikobet punika.
Ri sampune puput ngicenin wewehan,  guru ngicenin angket/kuisioner majeng  ring  soang-soang  sisia  nglantur, sisia  ngicenin  penampen  manut  lengkara sane sampun kasurat ring angket/kuisioner punika.  Malih  pisan  guru mataken  majeng  ring  sisia  usan  ngisinin angket/kuisioner .
Dwaning  nenten  wenten  pitaken saking  para  sisia,  guru  lan  para  sisia nyutetang  hasil  peplajahan  ring  rahina mangkin.  Guru  ngicenin penghargaan majeng  ring  sekaa  sane  sampun  waged lan  trepti ri kala    nyolahang  drama    antuk sesumbung lan koplokan tangan.
Pamargin  tes  ring  pailehan I  puniki kapuputang antuk parama santih. Pikolih nyolahang drama Bali moderen  ring  pailehan I  ngenin  inidik kewagedan  sisia  nyolahang  drama  Bali moderen  ngamolihang  rerata  78,89  lan ketuntasan Klasikal  nyane  inggih  punika 68,57.  Nanging  ring  pikolih  penampen sisia angket, sampun ngamolihang pikolih becik inggih punika akehnyane 27 (77,14%)  sisia antuk kategori pinih positif . Mulat wali pailehan I punika minakadi kaanggen jalaran mangda plajahan memargi  antar  lan  sayan  ngamecikang. Kahanan  sane  wenten  ring  pailehan  I punika  pinaka  pikobet  sane  pacang karereh,    pamuput  nyane  wau  raris kamargiang  ring siklus selanturnyane.
Saeroning  nincapang  rasa  ngaat  sisia nyolahang  drama  Bali  moderen,  guru mangda nincapang tata caranyane ngamargiang peplajahan
utawiI
menyenangkan.
Patemon  Kapertama kalaksanayang ring  rahina  Sukra  tanggal  19  Mei  2017 galah  palajahan  ka  4-5  (15.25-16-10). Guru,  panilik    lan  penyeleh  ngranjing  ka kelas  VIII  A  SMP  N  3  Singaraja.  Ketua kelas ngenter sisia sane lianan ngaturang panganjali umat “Om Swastyastu”.  Guru, panilik,  lan  sawitran  panilik  raris    ngwales panganjali  punika.  Selanturnyane    panilik lan  sawitran  panilik  ngrereh  genah  ring ungkur  kelas  lan  galah  peplajahan kasuksrahang majeng ring guru prngajian. Selanturnyane, guru macak sisia sadurung  ngawitin  peplajahan,  mangda guru uning wastan para sisia miwah akeh sisia  sane  rauh  ring  rahina  mangkin. Wusan  macak  sisia,  guru  nglanturang antuk mungkah peplajahan antuk mahbahang  cihna  sane  ngawinang  labda ( indikator) , tatujon lan parikrama panajahan  sane  jagi  kalaksanayang. Guru  nguningayang  indik  peplajahan  ring rahina  mangkin  ngeninin  indik  drama  Bali moderen.
Vol: 5 Nomor 2, Tahun 2018 e-ISSN : 2599-2627
Ring  undagan  sane  kapertama puniki  guru  mataken  majeng  ring  sisia, sampun  sayaga  nyarengin  peplajahan  ne mangkin?.    Sisia  nyawis  sinarengan ngorahang sampun. Nglantur, guru ngicenin  para  sisia apersepsi sane maiketan  sareng  daging  peplajahan  sane jagi kamargiang. Wusan punika para sisia sampun  kacingak  saat pisan  nyarengin pamagin  peplajahanne  mangkin.  Ring pamungkah  peplajahan  puniki  akehnyane nelasang galah kirang langkung 10 menit. Pamargin  peplajahan  kalanturang ka  undagan  sane  kaping  kalih  inggih punika eksplorasi, elaborasi lan konfirmasi. Guru  ngawitin  nelatarang materi antuk ngicenin pitaken majeng ring sisia  ngeninin  indik  teges  drama  malih. Nika  kalaksanayang  mangda  guru  uning napikeh  sisia  sampun  ngresep  sareng teges  drama  sane  kamargiang  ring pailehan I. Guru ngicenin para sisia galah nyawis  pitaken  punika.  Wusan  punika guru nguningayang majeng ring sisia, sira sane  prasida  nyawis  nglantur,  wenten makudang sisia sane ngunggahang tangan  lan  nawis  pitaken  punika.  Akeh sisia sane nyawis becik pisan lan jangkep ngeninin  indik  teges  drama.  Dwaning sampun sekadi asampunika guru nglanturang  panelataran  selanturnyane ngeninin  indik  tata  cara  masemita  sane becik.
Para  sisia  sampun  kacingak  urati lan  trepti  ri  kala nyarengin  pamargin peplajahan  punika.  Wenten  silih  sinunggil sisia sane masemu ucem  ri  kala nyarengin  peplajahan.  Naanin  pikobet punika guru maekin lan nakenang majeng ring  sisia  napi  ngawinang  asampunika. Wusan  nakenin  sisia,  guru  nglanturang nelatarang materi ring  ajeng  kelas  lan nguningang  majeng  ring  sisia  mangda urati  kapining  pamargin  peplajahan  ne mangkin.  Wusan  sisia  sampun  kacingak urati  olih  guru,  nglantur  guru  nglanturang nelatarang  ngeninin  indik  semita  sane becik.  Ri  sampune  puput  nelatarang materi  sane  kamargiang,  guru  nganggen media audio-visual semita  antuk  ngicenin wewehan  ring  materi  semita.  Ring  media audio-visual punika  kasobyahang  lagu pop Bali  sane  mamurda  “Jurus  Andalan” sane  katembangang  olih  Mang  Nanik.
Guru  nganggen audio  visual lagu  pop Bali,  dwaning  ri  kala  tembang  punika mamargi wenten sesolahan sane nyihnayang  semita  ring  tembang  punika. Antuk  punika  guru  nganggen audio-visual semita  ring  tembang pop Bali.  Nglantur guru  mituduhin  para  sisia  miarsayang  lan nyingakin  semita  sane  kamargiang  olih soang-soang  pragina  sane  wenten  ring tembang  punika.  Wusan  miarsayang tembang  punika,  guru  ngicenin  pitaken majeng  ring  sisia  ngeninin  indik  semita sane kasolahang olih soang-soang pragina  napike  wenten  iwang  utawi  ten. Nglantur  wenten  makudang-kudang  sisia sane  ngunggahang  tangan  lan  ngicenin penampen sane becik majeng ring semita sane  kasolahang  olih  pragina  ring  media audio-visua semita punika. Nglantur wusan  polih  mabligbagan  sareng  sisia, malih  pisan  guru  nyobyahang audio- visual sane  mamurda  “21  semita  sane wenten  ring  mua  manusa”  sane video nyane  kaambil  ring youtube. Wusan miarsayang, guru mituduhin silih sinunggil sisia  ka  ajeng  kelas,  jagi  nyolahang  napi manten  semita  sane  kapolihang  saking video iwau. Para sisia kacingak saat pisan nyarengin  pamargin  peplajahan  punika. Ring parikrama puniki, pamargin peplajahan kamargiang selami 70 menit . Ring  panguntat  hasil  peplajahan, guru  nyutetang  daging  peplajahan sane sampun kamargiang. Sadurung muputang pamargin peplajahan, guru mituduhin sisia mangda ngawi sekaa sane anyar akehnyane  4  sekaa.  Wusan  sisia  ngawi sekaa,  nglantur  guru  ngicenin naskah drama bawak  kapining soang-soang sekaa  lan,  ring  awuku  sane  jagi  rauh  jagi kaicenin tes nyolahang  drama  manut naskah sane  sampun  kaicen  majeng  ring soang-soang  sekaa.  Dwaning  nenten wenten pikobet utawi pitaken saking sisia, pamargin  peplajahan  kapuputang  antuk pama santih, sane kajudi olih ketua kelas.
Patemon  sane  kaping  kalih  ring pailehan  II  kalaksanayang  ring  awuku selanturnyane  inggih  punika  ring  rahina Sukra  tanggal  26  Mei  2017  galah palajahan  ka  4-5  (15.25-16-10).  Guru, panilik    lan  penyeleh  ngranjing  ka  kelas VIII  A  SMP  N  3  Singaraja.  Ketua  kelas ngenter  sisia  sane  lianan  ngaturang
Vol: 5 Nomor 2, Tahun 2018 e-ISSN : 2599-2627
panganjali umat “Om Swastyastu”.  Guru, panilik,  lan  penyeleh  raris    ngwales panganjali  punika.  Wusan  punika,  panilik lan  sawitran  panilik  ngrereh  genah  ring ungkur kelas. Wusan punika guru nguningang  majeng  ring  sisia,  ring patemon  kekalih  puniki  nenten  malih nglaksanayang peplajahan nanging nglaksanayang tes nyolahang  drama manut naskah sane  sampun  kaicen majeng ring soang-soang sekaa. Sadurung  ngawitin  tes  sane  kapertama guru macak sisia lan makasami sisia rauh utawi nihil.
Wusan punika, guru nguningayang
indikator palajahan,
makadadosnyane
sisia prasida nyiagayang  pidabdab  nyolahang  drama Bali modern. Nglantur,  Guru ngicen galah mangda  soang-soang  sekaa  mataki-taki jagi  nyolahang  drama  sane  sampun kapituduhin.
Ri  sampun  sisia  kacingak  sayaga antuk  ngamargiang  tes,  guru  mituduhin sekaa  sane  durung  polih  giliran  nyingakin sekaa  sane  nyolahang  drama  ka  arep kelas. Selanturnyane guru ngicenin nomor dada mangda  guru  aluh  ngicenin  biji majeng  ring  soang-soang  sisia.  Wusan punika guru mituduhin soang-soang sekaa nyolahang  drama  maut naskah drama sane  sampun  kaicen  majeng  ring  soang- soang  sekaa.  Ring  parikrama tes puniki, guru  dados  panureksa  lan  ngerereh genah  ring  ungkur  kelas  sareng  para penyeleh.  Samian  sekaa  meled  pisan miarsayang lan trepti ri kala silih sinunggil sekaa  nyolahang  drama  ka  arep  kelas. Tes kalaksanayang  kirang  langkung  60 menit . Wusan tes kalaksanayang,  guru mituduhin sisia mangda ngicenin penampen  ngeninin  indik  media -audio visual semita  sane  kaanggen  piranti ngajahin ring kelas. Para sisia nguningang malajah  nganggn  media audio-visual semita,  prasida  ngawinang  manah  para sisia seneng lan akeh semita sane prasida kadulad  saking  video  sane  kamargiang. Para sisia merasa seneng rikala manahne nenten becik wenten video sane kamargiang sane prasida ngawinang rasa meled  malajah  majeng  ring  sisia.  Ri sampune puput mabligbagan sareng sisia, guru  ngicenin angket/kuisioner majeng
ring  soang-soang  sisia  nglantur,  sisia ngicenin  penampen  manut  lengkara  sane sampun  kasurat  ring angket/kuisioner punika. Malih pisan guru mataken majeng ring sisia usan ngisinin angket/kuisioner . Dwaning  nenten  wenten  pitaken saking  para  sisia,  guru  lan  para  sisia nyutetang  hasil  peplajahan  ring  rahina mangkin.  Guru  ngicenin penghargaan majeng  ring  sekaa  sane  sampun  waged lan  trepti ri kala    nyolahang  drama    antuk pujian lan  koplokan  tangan.  Pamargin  tes ring  pailehan I  puniki  kapuputang  antuk parama santih.
Pikolih nyolahang drama Bali moderen  ring  pailehan II  ngenin  inidik kewagedan  sisia  nyolahang  drama  Bali moderen ngamolihang rerata 82,14 nglantur ketuntasan  klasikal nyane  inggih punika  100%.  Salanturnyane  ring  pikolih penampen sisia angket, sampun ngamolihang  pikolih  becik  inggih  punika akehnyane  33  sisia  (94,29%)  sisia  antuk kategori pinih positif .
Saking asil sane sampun katelatarang ring  arep,  palaksana  pailehan II  sampun mamargi  labda  karya  tur  mapikolih  becik. Pamikolihan  asil  ring  pailehan II  sampun prasida nglangkungin asil sane kalaksanayang  ring  pailehan I.  Ring pailehan II, pamargin peplajahan sampun mamargi becik pisan, parikrama guru sare sisia sampun sesai kalaksanayang. Nenten  wenten  rasa  kimud  utawi  jerih  ri kala mataken sareng guru lan  nyolahang drama  ka  arep  kelas.  Samian  palaksana pailehan  II  punika  sane  ngawinang  asil kewagedan nyolahang drama sisia prasida nincap.
Manut  asil saking pailehan II, prasida katelatarang  yening  pamargin  peplajahan nganggen media audio-visual semia prasida  nincapang  kewagedan  nyolahang drama  Bali  moderen sisia  kelaas  VIII  A SMP Negeri 3 Singaraja.
Perbandingan skor kewagedan nyolahang drama Bali moderen sane ngawigunayang media audio-visual semita anggen nincapang  kewagedan  nyolahang  drama Bali  moderen  ring  sisia  kela  VIII  A  SMP Negeri  3  Singaraja  inggih  punika  sekadi ring sor. Pikolih melajah sisia ring siklus II punika sampun kabaos mapikolih, santukan  sampun  prasida  nincapang
Vol: 5 Nomor 2, Tahun 2018 e-ISSN : 2599-2627
kewagedan  nyurat  puisi  Bali  anyar  sisia kelas  VIII  A  SMP  Negeri  3  Singaraja. Pikolih  punika  nganutin  sepat  sida  inggih punika  sisia  sane  ngamolihang  biji  ≥75 akehnyane  35  diri  sisia  (100%).  Pikolih nyolahang  drama  Bali  moderen  ring pailehan I  ngenin  inidik  kewagedan  sisia nyolahang drama Bali moderen ngamolihang  rerata  78,89.  Akehnyane  5 (14,29%)  sisia polih nilai sane pinih becik (PB),  akehnyane  19  sisia  (54,28%)  sisia polih  nilai  sane  becik  (B)  lan  sane  kaping untat  akehnyane  11    (31,43%)  sisia  polih nilai sane sedeng (S).nglantur ring pikolih penampen sisia angket, sampun ngamolihang  pikolih  becik  inggih  punika akehnyane 27 (77,14) antuk kategori pinih positif .  Manut  saking  35  sisia,  sane  polih nilai sane  anut  sareng kriteria  ketuntasan minimal ( KKM ) wantah 20 (68,57%) sisia. Nglantur sisia sane polih nilai durung anut sareng KKM akehnyane  11  sisia (31,43%).  Manut kriteria ketuntasan sane katetepang ring bab III, media audio-visual semita  anggen  nincapang  kewagedan nyolahang  drama  Bali  moderen  kabaos puput  ri  kala  75%  sisia  polih nilai sane anut sareng KKM . Antuk punika, pamargin tetilikan  ring  pailehan I  durung  kabaos berhasil dadosnyane  durung  prasida kapuputang.  Nglantur  pikolih  nyolahang drama  Bali  moderen  ring  pailehan II ngenin  inidik  kewagedan  sisia  nyolahang drama  Bali  moderen  ngamolihang  rerata 82,14.  Akehnyane    7  sisia  (20,00%)  polih niai pinih  becik  (PB)  lan  malih  28  sisia (80,00%)  polih nilai becik  (B).  Akeh  sisia kelas  VIII  A  SMP  N  3  Singaraja,    inggih punika  35 sisia (100%) ngamolihang nilai sane anut sareng KKM inggih punika 76. Manut kriteria  ketuntasan sane  sampun katetepang  ring  bab  III,  peplajahan nganggen  media audio-visual semita angen  nincapang  kewagedan  nyolahang drama  Bali  moderen sampun  prasida kapuputang  yening  75%  sisia  polih nilai sane  anut  sareng KKM .    Antuk  punika pamargin  tetilikan  ring  pailehan  II  puniki sampun  kabaos  puput  ( berhasil) sinah tetilikan  puniki  prasida  kapuputang.  Ring pikolih  penampen  sisia  angket,  sampun ngamolihang  pikolih  becik  inggih  punika akehnyane 34 sisia (97,14) antuk kategori pinih positif .

## IMPLIKASI
Sajeroning  tetilikan  puniki,  ring kawigunannyane dumogi prasida
kaanggen uger-uger ri kala guru ngamargiang  palajahan  sane  mapaiketan sareng  peplajahan  drama  mabasa  Bali. Salanturnyane    sida  nganggen  metode puniki  manut  dudonan  tata  cara  sane patut sajeoning nganggen uger-uger utawi tata cara ri kala ngajahin nganggen media audio-visual mangda  sisiane  prasida ngresepang  napi  sane  kaplajahin  manut pelajahan  punika.Yening  materi  indik pelajahan drama  mabasa Bali kesarengin piranti sane manut, sisia dangan ngaresepang  materi  sane  katelatarang, sida nincapang kewagedan sisia, kaweruhan  sisia,  uratian  sisia,  miwah sane  tiosan.  Sane  ngawinang  niki  sida nincap  sampun  mabukti  ring  tetilikan puniki  inggih  punika  sampun  nincap kewagedan para sisiane nyolahang rdama Bali  moderen nganggen  media audio- visual lan  sisiane  taler  akeh  madue pikenoh  ( inspirasi) sajeroning  nyolahang drama Bali moderen.
Malarapan antuk kawigunan tetilikan ring  kewagedan  sisia  ri  kala  nyolahang drama  Bali  moderen    punika  banget mabuat pisan kaanggen nincapang kewagedan  sisia  nyolahang  drama  Bali modern sane  ngawigunayang  piranti audio-visual semita puniki kacingak saking ketuntasan  klasikal sane  nincap  dados 100%  ring  kelas  VIII  A  SMP  Negeri  3 Singaraja.  Dumogi  ring  kelas  sane  tiosan prasida  ngicen  pemargi  sane  becik  pateh sekadi  tetilikan  puniki  sane  kamargiang olih  panilik  mangkin.  Nglantur    prasida kaanggen  imba  ri  kala  ngamargiang tetilikan  sane  pateh  ring  tetilikan  panilik puniki, inggih punika tetilikan PTK.
Malarapan  antuk  sinalih  tunggil kawigunan  tetilikan  ring  penampen  sisia, ri  kala  nyarengin  peplajahan  nyolahang drama  Bali  moderen  puniki  prasida kacingak  ring  pamikolih  sisia  ngicen penampen  sane  pinih  cumpu  sareng pelajahan nyolahang drama Bali moderen sane  ngawigunayang  media audio-visual semita ngwantu  nincapang  kewagedan sisia  nyolahang  drama  Bali  moderen.
Vol: 5 Nomor 2, Tahun 2018 e-ISSN : 2599-2627
Punika  prasida  ngicenin kontribusi sekadi sane  kapanggihin  ring  tetilikan  puniki mangda  prasida  mabuat  anggen  imba tetilikan olih panilik sane lianan.

## PAMUPUT
Manut uraian sajeroning panelataran ring  ajeng  ngeninin  indik  peplajahan drama  nganggen  media audio-visual semita ring  sisia kelas  VIII  A  SMP  Negeri 3  Singaraja,  prasida  kacutetang  inggih punika  :  (1)    Kawagedan  sisia  nyolahang drama  Bali  moderen  punika,  nenten lempas  saking  tata  cara  guru  ngajahin. Indik  punika  kaarepang  mangda  guru prasida ngawigunayang piranti-piranti sane mabuat anggen nincapang kawegedan  sisia  nyolahang  drama  Bali moderen, sekadi media audio-visual semita  sane  panilik  anggen  tetilikan puniki. Guru kaaptiang nelebin sisia antuk ngawigunayang  pepelihan  kruna  sane patut,  lan  rerambangan  ( maya  cita ), sumangdane  drama  sane  kasolahang madue  semita  sane  becik  lan  madue pabesen  sane  mawiguna.  (2)  media audio-visual semita  prasida  nincapang kewagedan nyolahang drama Bali moderen ring  sisia  kelas  VIII  A  SMP Negeri  3  Singaraja.  Indik  punika  prasida kacingak saking rata-rata pikolih kewagedan nyolahang drama Bali moderen sisia  ring  pailehan I  inggih punika 78,89%. Ring pailehan II, rata-rata nilai sisia inggih punika 82,14. Panincapan pikolih  melajah  sisia  saking  pailehan I (78,89)  ka  pailehan II  (82,14)  inggih punika
3,25 poin .
Salanturnyane ketuntasan  klasikal ( KK )  sisia  masih nincap  saking  pailehan  I  ka  pailehan II. Ring  pailehan  I, KK sane  kapolihang inggih  punika  68,57%  lan  nincap  ka pailehan II inggih punika 100%. (3) pikolih penampen  sisia  utawi angket sisia sampun  ngamolihang  penampen  becik. Indik  media audio-visual semita  sane prasida  nincapang  kewagedan  nyolahang drama Bali pailehan ring sisia kelas VIII A SMP  Negeri  3  Singaraja.  Pikolih nontes ring  pailehan I  mikolihang rerata inggih punika 45,06 sane akehnyane 27 (77,14%)  sisia  ngicen  penampen  sane pinih positif lan  siisia  sane  lianan  inggih
punika 8 (22,86%) sisia ngicenin penampen  sane positif .  Nglantur  nincap ring  pikolih  pailehan II  inggih  punika mikolihang rerata 46,23 sane nincap malih 1,17  biji. Akehnyane  33    (94,29%)    sisia ngicen  penampen  sane  pinih positif lan sisia  sane  lianan  wantah  2  (5,71%)  sisia ngicenin  penampen  sane positif Antuk punika  penampen  sisia  kapining  media audio-visual semita  sampun  anut  sareng persyaratan  minimal inggih  punika  75% sisia  ngicenin  penampen  sane  pinih positif.
Manut  pikolih  ring  ajeng,  prasida kauningayang  piteket-piteket  sekadi  (1) Kewagedan  sisia  nyolahang  drama  Bali moderen  punika,  nenten  lempas  saking tata  cara  guru  ngajahin.  Indik  punika kaarepang mangda guru prasida ngawigunayang piranti-piranti sane mabuat  anggen  nincapang  kewegedan sisia  nyolahang  drama  Bali  moderen, sekadi  piranti audio-visual semita sane panilik  anggen  tetilikan  puniki.  (2)  Sane ngawinang sisia punika nenten ngamolihang  nilai  nganutin  sepat  sida utawi  ≤  70,  indik  punika  nenten  lempas saking praragan sisia punika sane nenten urati  sareng  parindikan  guru  ngajahin. Nika  mawinan  kaarepang  sisia  ri  kala nyolahang drama mangda masemita sane anut    sareng  pagina  sane  kasolahang miwah madue pikenoh sane patut sadurung nglaksanayang tetikes.

## KAPUSTAKAAN
Agustini,  Luh  Putu.  2013. Pemanfaatan
Media Kartu Ekspresi untuk Meningkatkan Kemampuan Bermain Peran dalam Pembelajaran  Drama  Berbahasa
Bali  Siswa  Kelas  X  TB  1  SMK Pariwisata Triatma Jaya Singaraja . Skripsi (tidak  diterbitkan).  Jurusan Pendidikan  Bahasa  Bali,  FBS Undiksha. Arsyad, Azhar.2010. Media Pembelajaran .Jakarta: Rajawali Press. Endraswara,  Suwardi.  2012. Metode Pembelajaran  Drama  (Presiasi, Ekspresi, dan Pengkajian) .
Yogyakarta: CAPS.
Vol: 5 Nomor 2, Tahun 2018 e-ISSN : 2599-2627
Suroto.  1989. Teori  dan  Bimbingan Apresiasi Sastra Indonesia . Jakarta: Penerbit Erlangga.
Wendra,  I  Wayan.  2014. Buku  Ajar Penulisan  Karya  Ilmiah .  Singaraja: Undiksha.